ทหารฮีโร่ เห็นนักเรียน ม.5 โดดสะพานแม่น้ำน่าน รีบเข้าช่วยทันหวุดหวิด
ชื่นชม ทหาร มทบ.38 กระโดดน้ำเข้าช่วยเหลือ นักเรียนหญิง ชั้น ม.5 ป่วยซึมเศร้ากระโดดสะพานข้ามแม่น้ำน่าน รอดตายหวุดหวิด,เมื่อวันที่ 13 พ.ย.62 เวลาประมาณ 23.00 น. ร.ต.อ.ชวลิต เทรักสี พงส.สภ.เมืองน่าน ได้รับแจ้งเหตุจากศูนย์วิทยุนันทบุรีว่า มีคนโดดสะพานพัฒนาภาคเหนือข้ามแม่น้ำน่าน กลางสะพานข้ามระหว่างเขตติดต่อสำนักงานป่าไม้ อ.เมืองน่าน-บ้านท่าล้อ อ.ภูเพียง จ.น่าน,ในที่เกิดเหตุมีชาวบ้านและพลเมืองดีให้การช่วยเหลือหญิงสาวคนดังกล่าว ซึ่งเป็นนักเรียน ชั้น ม.5 โรงเรียนแห่งหนึ่งใน จ.น่าน หลังจากช่วยเหลือได้แล้ว นักเรียนสาวเอาแต่ร่ำไห้ โดยไม่ยอมพูดจา นอกจากนี้เจ้าหน้าที่ยังพบรถจักรยานยนต์สีดำ พร้อมกระเป๋า จอดอยู่บนสะพาน จึงนำไปเก็บรักษาไว้ที่ สภ.เมืองน่าน,จากการสอบถาม พลทหาร นฤธรรณ์ พรมสิงคะ สังกัด มทบ.38 ผู้ให้ความช่วยเหลือ เปิดเผยว่า ขณะที่ตนนั่งพักอยู่บนรถยนต์บริเวณใต้สะพานเห็นมีคนกระโดดลงมาจากสะพาน จึงกระโดดลงน้ำเข้าไปช่วยเหลือ ก่อนนำตัวขึ้นมาจากน้ำได้อย่างปลอดภัย และรถกู้ชีพกู้ภัย อบจ.น่าน นำตัวส่ง รพ.น่าน เพื่อตรวจอาการต่อไป,ส่วนสาเหตุเบื้องต้นทาง ร.ต.อ.ชวลิต เทรักสี พงส.สภ.เมืองน่าน ทราบจากอาจารย์ของนักเรียนหญิง คาดว่าคงเกิดจากโรคซึมเศร้า และได้ประสานไปยังผู้ปกครองเด็กแล้ว.
ชื่นชม ทหาร มทบ.38 กระโดดน้ำเข้าช่วยเหลือ นักเรียนหญิง ชั้น ม.5 ป่วยซึมเศร้ากระโดดสะพานข้ามแม่น้ำน่าน รอดตายหวุดหวิด
กระโดดสะพาน,ลาโลก,นักเรียน,ป่วยซึมเศร้า,ฮีโร่,ข่าวทั่วไป